Jeannot Bewing
De Jeannot Bewing, gebuer den 28. Mäerz 1931 zu Esch-Uelzecht a gestuerwen de 4. Juni 2005, war e lëtzebuergesche Sculpteur.

De Jeannot Bewing war e Schmelzaarbechter deen 1968 éischt Kontakter mat der Konscht krut. An deem Joer huet hien och zu Paräis um Salon de la jeune sculpture ausgestallt. 1975 war hien an der Cité internationale des arts zu Paräis. 1986 huet hien um Internationalen Bildhauer-Symposium zu Merzig (D) deelgeholl.

Nodeem hie mat 57 an d'Pensioun gaange war, konnt hie sech ganz sengem kënschtleresche Schafen dediéieren.

De Roger Manderscheid huet säi Roman kasch. e genie verschwënnt an der landschaft dem Jeannot Bewing dediéiert.

Säi Liewen 
Als Jong vum Schmelzaarbechter Léon Bewing an der Anne Grünewald gouf de Jeannot Bewing den 28. Mäerz 1931 zu Esch-Uelzecht gebuer.

1954 gouf hie mat der Mim Biltgen bestuet. 1955 koum säin eenzegt Meedchen Eliane op d'Welt.

2004 stierft dem Jeannot Bewing seng Fra Mim.

An der Nuecht vum 3. Juni op de 4. Juni 2005 stierft de Jeannot Bewing onerwaart am Alter vu 74 Joer a sengem Haus zu Esch-Uelzecht.

Säi Wierk 
De Jeannot Bewing huet haaptsächlech Skulpturen aus eisene a stolene Schrottdeeler gemaach. Hien huet awer och verschidde Sklupturen am Holz an am Stee realiséiert. Donieft huet hien och gezeechent a gemoolt.

Monumentalrealisatiounen 
 1986 Wunsch-Stein, eng Skulptur aus Sandsteen, Skulpturesymposium "Steine an der Grenze" zu Merzig
 1989 YBGA, eng Skulptur beim Lycée Technique de Bonnevoie am Quartier Bouneweg-Süd an der Stad Lëtzebuerg
 1993 Dot, eng Skulptur bei der Université du Luxembourg um Lampertsbierg an der Stad Lëtzebuerg
 1995 Mim oder Kopf, eng Skulptur beim Bâtiment Jean Monnet um Kierchbierg an der Stad Lëtzebuerg
 2003 Skulptur am Giratoire zu Keel
 2005 Skulptur am Park Émile Mayrisch zu Diddeleng

Ëffentlech Kollektiounen 
 Spuerkeess, Lëtzebuerg
 Banque générale, Esch-Uelzecht
 Nationalbibliothéik, Lëtzebuerg
 Cour de Justice, Lëtzebuerg
 Groussherzoglechen Haff, Lëtzebuerg
 Rout Kräiz, Esch-Uelzecht
 Minerais SA, Lëtzebuerg
 Kulturministère, Lëtzebuerg
 Ausseministère, Lëtzebuerg
 Nationale Geschichts- a Konschtmusée, Lëtzebuerg
 Republik China, Lëtzebuerg
 Stad Esch-Uelzecht

Perséinlech Expositiounen 
 1970 Galerie Horn, Lëtzebuerg
 1971 Galerie 66, Hofheim/Taunus
 1972 Galerie d'Art Municipale, Esch-Uelzecht
 1977 Galerie La Cité, Lëtzebuerg, Galerie Paul Brück, Lëtzebuerg
 1979 Galerie Im Zwinger, St. Wendel, Galerie La Cité, Lëtzebuerg
 1981 Galerie 66, Hofheim/Taunus
 1982 Galerie Numaga, Auvernier, Galerie La Cité, Lëtzebuerg
 1983 Maison de la Culture, Namur
 1984 Galerie La Cité, Lëtzebuerg
 1985 Galerie Numaga, Auvernier, Galerie N.R.A., Paräis
 1987 Galerie La Cité, Lëtzebuerg
 1988 Saarländisches Künstlerhaus, Saarbrécken
 1989 Galerie La Cité, Lëtzebuerg, Del Bella Galeria, Toronto
 1991 Galerie d'Art Municipale, Esch-Uelzecht
 1992 Galerie La Cité, Lëtzebuerg
 1993 Galerie Athena, Courtrai
 1994 Bibliothèque du Centre Universitaire, Lëtzebuerg, Galerie Schlassgoart, Esch-Uelzecht
 1996 Galerie Athena, Courtrai
 1998 Galerie d'Art Municipale, Esch-Uelzecht
 1999 Galerie Athena, Courtrai, Galerie La Cité, Lëtzebuerg

Kollektiv Expositiounen 
Auvernier, Bachte-Maria-Leern/Deinze, Brest, Bréissel, Köln, Consdorf, Courtrai, Dublin, Esch-Uelzecht, Florenz, Frankfurt, Gütersloh, Hofheim/Taunus, Höhr-Grenzhausen, Japan, Madrid, Metz, Namur, Paräis, Saarbrécken, Sevilla, Sonderborg, St. Wendel, Toronto

Gielercher 
 1989: Laureat vum Concours Konscht an der Stad Esch-Uelzecht
 1991: Prix de Raville
 1997: Prix Grand-Duc Adolphe

Literatur 
 Nathalie Becker, 2015. Hommage à Jeannot Becker. L'avatar de Vulcain. Die Warte 17|2474 vum 4. Juni 2015, S. 11.
 Revue, 11.10.1969 a 25.3.1972
 Jeannot Bewing. Préface Felix Molitor, photos Guy Wolff. Éditions Saint Paul 2005, ISBN 2-8763-563-2.
 Marc Theis, Elisabeth Vermast: Artistes luxembourgeois d'aujourd'hui, Edition Marc Theis, Lëtzebuerg / Hannover, 1995, S. 68 - S. 69

Kuckt och 
 Lëscht vu lëtzebuergesche Konschtschafenden

Um Spaweck 

 De Jeannot Bewing op der Websäit vu mediArt

Lëtzebuergesch Sculpteuren
Gebuer 1931
Gestuerwen 2005
Prix Grand-Duc Adolphe